Maudhui: Rais wa Burundi Pierre Nkurunzinza

Shughuli za  mashirika hayo zimepigwa marufuku katika kipindi cha miezi mitatu  kwa madai kwamba mashirika hayo yameshindwa kuheshimu sheria  za Burundi na kukiuka wajibu wake .

Burundi imeorodhesha mashirika  yasiokuwa ya kiserikali zaidi ya 130 na sehemu kubwa ya mashirika hayo ya NGOs ni kutoka mataifa ya magharibu hususan nchi za Muungano wa Ulaya.

Kutoka Bujumbura, mwandishi wetu Ramadhani Kibuga anasema uamuzi  huo  wa kusimamisha mashirika yasokuwa ya  serikali umechukuliwa na  Baraza la  kitaifa la  Usalama katika kikao kilichoongozwa na rais wa Burundi  Pierre Nkurunzinza. 

Baraza hilo linasema mashirika hayo  hayakuzingatia sheria zinazoyahusu  kama alivyosema  Katibu mtendaji  wa baraza la kitaifa la usalama Meja jenerali Silas Ntigurigwa alieleza,

"Baraza Kuu la usalama limechunguza utendaji  kazi wa  mashirika yasiokuwa ya  kiserikali na kugundua sehemu kubwa ya mashirika hayo  hayakuzingatia wajibu wake na sheria .

Ndio maana baraza kuu la usalama limechukua hatua ya kusimamisha kwa muda shughuli za mashirika hayo  katika kipindi cha miezi sita  kuanzia tarehe mosi oktoba mwaka huu". 

Katika taarifa  hiyo , Baraza hilo halikueleza bayana ni masharika yapi yameshindwa kwenye wajibu wake lakini Msemaji wa rais kwenye mazungumzo na Vyombo vya habari Jean Claude Karegwa amebainisha  baadhi  ya makosa ya mashirika hayo. 

"Kuna baadhi ya mashirika yanayoeneza  mafunzo ya ndoa za jinsia moja wanaume kwa wanaume na wanawake kwa wanawake, yote hayo tunayajuwa.

Hii ni kinyume cha sheria. Kuna mashirika yanayotumiwa katika kuchochea vita ili kampuni zinazofanya biashara ya silaha zipate soko ya silaha hizo, 

kuna mengine yanayotumiwa kuzagaza maradhi ili kampuni zinazotengeneza madawa zipate soko ya madawa hayo, 

kuna na mengine yanayotumiwa kuchochea ghasia na vurumai katika nchi mbalimbali ili nchi hizo zisambaratike na hivyo kampuni za ujenzi zipate soko wakati wa ukarabati".

Mbali na sababu hizo, tayari mapema mwezi huu, Baraza la Seneti lilikemea vikali...\nMaudhui yaliyotangulia yanaweza kufupishwa kama ifuatavyo:
Serikali  ya Burundi imechukua uamzi wa  kusimamisha mashirika yasiyokuwa ya  kiserikali  yanayohudumia nchini humo.